આ બાવીસ દેશોનાં બાળગીતો અને એનો અનુવાદ બાળકને નવાં નવાં કલ્પનાવિશ્વનો અનુભવ કરાવે છે. આજના બાળકના ચિત્ત પર માતાપિતાની અપેક્ષાઓનો મોટો ભાર હોય છપોતાનું બાળક અભ્યાસમાં સહેજે પાછું પડે, તો માતા-પિતાને માથે વજાઘાત થાય છે. પોતાના બાળક વિશે એક મનમાં નિશ્ચિત ઢાંચો બનાવીને માતાપિતા જીવતાં હોય છે અને એમાં બાળકની જો સહેજ ભૂલ થાય, તો માતાપિતા બેચેન બની જાય છે અને પોતાની ખંડિત કલ્પનાનો ગુસ્સો બાળક પર ઠાલવે છે. એક અર્થમાં કહીએ તો બાળકને કલ્પનાશીલ કે લાગણીશીલ મનુષ્ય બનાવવાને બદલે એને અભ્યાસ કરતું રોબોટ બનાવવાની પરિસ્થિતિ ઊભી થાય છે.